**INGYENES JOGSEGÉLY PSZICHIÁTRIAI JOGSÉRTÉSEK ESETÉN**

**25 éve működtet ingyenes jogsegélyszolgálatot Magyarországon az *Állampolgári Bizottság az Emberi Jogokért Alapítvány*, olyan emberek számára, akik egy pszichiátriai kórházban, intézetben szenvedtek sérelmet.**

Az elmúlt negyedszázad során az alapítványt több ezren keresték fel ilyen panaszokkal. De milyen sérelmek történhetnek a pszichiátrián? A leggyakoribb panaszok, amelyekkel az alapítványt felkeresték: jogtalan kényszerbeszállítás a pszichiátriára, túlgyógyszerezés, indokolatlan korlátozás vagy lekötözés, megalázó bánásmód, elfogadhatatlan higiéniás körülmények, de nem egyszer jelentkeztek hozzátartozók haláleset miatt is. A jogvédőknek számtalan esetben sikerült már elérniük, hogy az elkövetőt elmarasztalják, illetve hogy a károsult kártérítést kapjon.

Az alapítvány egy nemzetközi emberi jogi szervezet, az *Állampolgári Bizottság az Emberi Jogokért (CCHR)* hazai csoportjaként működik. A nemzetközi szervezet több mint 50 éve alakult az Egyesült Államokban, és fél évszázad alatt számos alkalommal bizonyosodott be, munkája mennyire létfontosságú. A CCHR segített feltárni a dél-afrikai pszichiátriai rabszolgatáborokat, ahol az apartheid idején fekete páciensek tízezreit használták rabszolgamunkára, „ipari terápiának” nevezve azt. Olaszországban kormányzati hivatalnokokkal és parlamenti képviselőkkel együtt a CCHR olasz csoportja vizsgálatokat végzett az ország koncentrációs táborokra hasonlító pszichiátriai intézeteiben, amely számos intézmény bezárását eredményezte. Szintén Olaszországban, az elektrosokk szülőhazájában Piemonte régió parlamentje úgy reagált a CCHR által bemutatott információkra, hogy megszavazták az elektrosokk betiltását gyerekeken, időseken és terhes nőkön. A 80-as években számos ausztrál államban betiltották az inzulinsokkot a szörnyű mellékhatások miatt, amelyeket a CCHR tárt fel. A CCHR volt az a szervezet, amely 1976-ban Kaliforniában elérte, hogy a pácienseket az elektrosokk-kezelést megelőzően tájékoztassák a kezelésről, és azt csak az illető beleegyezésével hajthassák végre. Ez a szabályozás nemzetközi precedenst teremtett, és a világ sok más országában szintén elfogadták.

Magyarországon is sok még a teendő, hiszen hazánkban is használnak még elektrosokkot, szállítanak kényszerrel a pszichiátriára embereket – a megalázó bánásmódot, az emberi jogok elhanyagolását illetően az Alapvető Jogok Biztosa (Ombudsman) is számos alkalommal felemelte már a szavát a hazai pszichiátriák kapcsán. Mindezek még ma is rendszeresen sértik a pszichiátriai kezeltek emberi jogait, ezért nagy szükség van egy olyan jogsegélyszolgálatra, amilyet az alapítvány ingyenesen biztosít.

Ha Ön vagy barátja, családtagja sérelmet szenvedett a pszichiátrián, kérje az alapítvány segítségét!

***Állampolgári Bizottság az Emberi Jogokért Alapítvány***

+36-1/342-6355, +36-70/330-5384 (minden hétköznap 9.30-17 óráig)

panasz@cchr.hu

info@cchr.hu

[www.emberijogok.hu](http://www.emberijogok.hu/)